**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA INIȚIALĂ**

 **din 14 MAI 2024**

 Urmare a notificării depusă de **MUNICIPIUL BISTRIȚA,** cu sediul în municipiul Bistrița, Piața Centrală, nr. 6, judeţul Bistriţa-Năsăud, privind prima versiune a planului: ***”PUD – Amenajare parcare strada Lupeni”*,** în municipiul Bistrița, str. Gheorghe Șincai, nr. 26, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 4691/05.04.2024, cu ultima completare la nr. 6186/13.05.2024, în baza:

 - HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

 - OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

 - HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

 - urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din data de 08.05.2024,

 - în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

 - în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

 - urmare a informării publicului prin anunţuri repetate şi în lipsa oricărui comentariu din partea publicului,

**decide:**

**Planul Urbanistic de Detaliu** - “PUD – Amenajare parcare strada Lupeni”, în municipiul Bistrița, str. Gheorghe Șincai, nr. 26, judeţul Bistriţa-Năsăud,

**titular**: **MUNICIPIUL BISTRIȚA,** din municipiul Bistrița, Piața Centrală, nr. 6, judeţul Bistriţa-Năsăud,

**nu necesită evaluare de mediu, nu necesită evaluare adecvată și se adoptă fără aviz de mediu.**

*Conform PUZ- Centru Istoric în vederea realizării proiectului: Amenajare parcare strada Lupeni, în municipiul Bistrița, str. Gheorghe Șincai, nr. 26, este necesară elaborarea unui Plan Urbanistic de Detaliu, terenul fiind situat în intravilanul municipiului Bistrița, UTR 1.*

*PUD-ul se elaborează pentru determinarea condițiilor urbanistice de amplasare a două platforme destinate parcărilor de autovehicule, în cadrul ansamblului construit existent și soluționarea circulațiilor auto, acceselor carosabile și pietonale, a echipării cu instalații necesare funcționării automatizate a sistemului de parcare.*

*Propunerea este parte a Planului de Mobilitate Urbană Durabilă care presupune îmbunătățirea rețelei de transport public în cadrul municipiului Bistrița. Mai exact, se propune înființarea unei benzi dedicate transportului în comun și eliminarea zonelor de parcări din axul drumurilor. Locurile de parcare se vor suplimenta prin crearea parkingurilor auto strategic amplasate în cadrul municipiului și prin reorganizarea platformelor de pe sol cu destinație de parcări. Documentația P.U.D. a fost realizată în concordanță cu prevederile documentației de urbanism PUZ - “Zona construita protejata a mun. Bistrița” aprobat prin HCL nr. 73/2009; PUG al Municipiului Bistrița aprobat prin HCL nr.136/2013, prelungit cu HCL nr. 184/2018.*

*Bilanț teritorial general:*

|  |  |  |
| --- | --- | --- |
| Bilanț teritorial existent: | mp | % |
| Suprafață construită curți construcții | 1822 | 29,20 |
| Suprafață amenajată | 4422 | 71,80 |
| Suprafață teren | 6244 | 100 |

|  |  |  |
| --- | --- | --- |
| Bilanț teritorial propus: | mp | % |
| Suprafață construită curți construcții | 1822 | 29,20 |
| Suprafață alei, platforme biserică | 983 | 15,75 |
| Suprafață parcare auto | 1962 | 31,40 |
| Suprafață amenajată ca și spații verzi | 1477 | 23,65 |
| Suprafață teren | 6244 | 100 |

*Indici urbanistici:*

*POT propus= 60%,*

*CUT propus=1,5*

***Platforma 1***

*- Acces str. Lupeni – ieșire str. Lupeni*

*- 26 locuri de parcare*

*- 9 arbori propuși*

*- 1 barieră (intrare-ieșire).*

***Platforma 2***

*- Acces str. Lupeni – ieșire str. Lupeni*

*- 57 locuri de parcare din care 3 locuri pentru persoane cu dizabilități și 4 locuri pentru încărcare electrică*

*- 12 arbori propuși*

*- 2 bariere (intrare-ieșire)*

*Total parcări*

*- 83 locuri de parcare auto.*

*Pe amplasamentul care face obiectul PUD-ului există 2 arbori care se mențin.*

**Motivele care au stat la baza luării deciziei etapei de încadrare, luând în considerare criteriile prevăzute în anexa 1 a HG nr. 1076/2004, sunt următoarele:**

***1. Caracteristicile planurilor şi programelor cu privire, în special, la:***

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:* conform PUZ- Centru Istoric în vederea realizării: Amenajare parcare strada Lupeni, în municipiul Bistrița, str. Gheorghe Șincai, nr. 26, este necesară elaborarea unui Plan Urbanistic de Detaliu, terenul este situat în intravilanul municipiului Bistrița, UTR 1;

- Planul urbanistic zonal coordonează dezvoltarea urbanistică integrată a zonei studiate și asigură corelarea programelor de dezvoltare urbană a zonei cu Planul Urbanistic General. În privinta alocării resurselor creează un cadru pentru proiecte și alte activități viitoare;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

*- conform documentației depusă, PUD-ul propus respectă condițiile din Regulamentul Local de Urbanism aferent PUG-ului municipiului Bistrița cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;*

*- nu sunt afectate planuri urbanistice în vigoare sau propuse, în zonă nu există studii de urbanism recente;*

*- proiectul propus nu conduce la posibilitatea apariţiei de efecte semnificative asupra mediului şi nu influenţează alte planuri şi programe;*

*- funcțiunea actuală fiind de clădiri cu destinația biserică, casă parohială, sală de religie, locuință de serviciu, magazie- garaj, cantină săraci, lemnărie și teren (curți construcții și arabil) în suprafață de 6244 m2;*

*- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;*

*- terenul studiat este amplasat conform PUZ - Zona construită protejată a municipiului Bistrița, aprobat prin HCL nr. 73/2009, în interiorul ansamblului urban fortificat al Municipiului Bistrița, subunitatea istorică de referință SIR 04, imobilul fiind înscris în Lista Monumentelor Istorice 2015 ca monument istoric, având codul BN-II-m-A-01568.02;*

*- nu este expus riscurilor naturale (fenomene de instabilitate, inundabilitate).*

 *c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

- este prevăzută amenajarea unei suprafețe de 1477 m2 spaţiu verde;

*d) problemele de mediu relevante pentru plan sau program:* alimentarea cu apă se va face din rețeaua de apă potabilă a municipiului Bistrița; apa uzată menajeră va fi evacuată în rețeaua de canalizare a municipiului Bistrița;

- factorul de mediu aer: principalele surse de poluare a aerului sunt traficul auto, dar lucrările propuse nu sunt de anvergură, iar efectele posibile asupra aerului vor fi punctuale, de scurtă durată;

- factorul de mediu sol: poate fi afectat prin depozitări necontrolate de deșeuri. Se vor respecta măsurile necesare privind modul de depozitare pentru toate categoriile de deșeuri generate.

Având în vedere dimensiunile reduse ale planului propus și tipul de activitate ulterioară, cantitatea de deșeuri generată pe amplasament va fi redusă;

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

- planul va respecta la implementare legislația națională și comunitară de mediu în vigoare;

***2. Caracteristicile efectelor şi ale zonei posibil a fi afectate cu privire, în special, la:***

*a) probabilitatea, durata, frecvenţa şi reversibilitatea efectelor:*

- În condiţiile în care implementarea se va face cu respectarea legislației de mediu în vigoare, nu se identifică efecte negative asupra factorilor de mediu.

*b) natura cumulativă a efectelor:*

- P.U.D.- ul nu generează efecte negative asupra altor planuri și programe.

*c) natura transfrontieră a efectelor:*

*-* Nu este cazul;

*d) riscul pentru sănătatea umană sau pentru mediu (de exemplu, datorită accidentelor);*

- Nu există risc pentru sănătatea umană.

DIRECȚIA DE SĂNĂTATE PUBLICĂ BISTRIȚA-NĂSĂUD a emis Notificarea nr. 115/13.05.2024, cu mențiunea că planul este în conformitate cu prevederile din Normele de igienă și sănătate publică privind mediul de viață al populației, aprobate prin Ordinul Ministrului Sănătății nr. 119/2014, cu modificările și completările ulterioare.

*e) mărimea şi spaţialitatea efectelor (zona geografică şi mărimea populaţiei potenţial afectate):*

- Efectele generate de plan sunt de mică amploare raportate la suprafața studiată.

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural;*

 *(ii)depăşirea standardelor sau a valorilor limită de calitate a mediului;*

 *(iii) folosirea terenului în mod intensiv;*

- În urma amenajărilor propuse, procentul de ocupare al terenului va fi de maxim 60%, iar coeficientul de ocupare al terenului de maxim 1,5.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- Nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**Obligațiile titularului:**

1. Titularul are obligația de a respecta legislația de mediu în vigoare.

2. Schimbarea destinaţiei terenurilor amenajate ca spaţii verzi şi/sau prevăzute ca atare în documentaţiile de urbanism, reducerea suprafeţelor acestora ori strămutarea lor este interzisă, indiferent de regimul juridic al acestora.

3. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

4. În vederea realizării proiectelor propuse prin PUD, titularul va notifica APM Bistrița-Năsăud și va solicita actele de reglementare conform legislației de mediu în vigoare.

5. Titularul planului/programului are obligația de a notifica autoritatea competentă pentru protecția mediului despre orice modificare a planului/programului, înainte de realizarea modificării.

6. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

- Anunțuri publice privind depunerea notificării și declanșarea etapei de încadrare, apărute pe site-ul APM Bistrița-Năsăud la data de 08.04.2024 și în ziarul ”Răsunetul” la data de 06.03.2024 și la data de 09.04.2024.

 **Nu s-au înregistrat observaţii sau comentarii din partea publicului interesat.**

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire a obiectivelor prevăzute se va urma procedura de reglementare conform Legii 292/2018 privind evaluarea impactului anumitor proiecte publice şi private asupra mediului.**

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN ing. Marinela Suciu

 ÎNTOCMIT,

 chim. Rodica Sălăjan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |